પ્રધાન મંડળે ખાદ્યાન્નની પ્રાપ્તિ માટે નવી નીતિ હેઠળ રૂા. 15,053 કરોડ મંજૂર કરીને ખેડૂતોને પોષણક્ષમ ભાવ મળે તે સુનિશ્ચિત કરવાનું વચન આપતાં ફર્ટિલાઈઝર શૅર્સ ઉપર રોકાણકારોએ નજર ઠેરવી હતી. ફર્ટિલાઈઝર્સ ઍન્ડ કેમિકલ્સ ત્રાવણકોરના શૅર 11.96 ટકા, આરસીએફ 9.15 ટકા, નાગાર્જુન ફર્ટિલાઝર્સ 5.76 ટકા, નેશનલ ફર્ટિલાઈઝર 4.81 ટકા, રામા ફોસ્ફેટ્સ 3.93 ટકા, ચંબલ ફર્ટિલાઈઝર્સ, જીએસએફસી, કોરોમંડલ ઈન્ટરનેશનલ અને બસન્ત એગ્રો ટેક (ઇન્ડિયા)ના શૅર્સમાં આકર્ષક વૃદ્ધિ જોવા મળી હતી.